Kichwa: Uchaguzi Tanzania 2020: Kushindwa kwa Makonda kura za maoni na mustakabali wake kisiasa\nKwa kuzingatia jina la hapo juu la makala ya kuwaziwa, fikiria makala.\n
Katika kipindi cha wiki moja iliyopita, Paul Makonda alikuwa Mkuu wa Mkoa na Mwenyekiti wa Kamati ya Ulinzi na Usalama ya Mkoa wa Dar es Salaam. 

Alikuwa mmoja wa watia nia ya ubunge katika Jimbo la Kigamboni na kulikuwa na maneno kwamba alikuwa mbioni kukabidhiwa wadhifa mkubwa endapo atashinda kinyang'anyiro hicho.

Leo asubuhi, ndani ya wiki hiyo moja, Makonda ameamka akiwa hana cheo chochote. 

Si Mkuu wa Mkoa na ameshindwa katika kura za maoni Kigamboni. Vikao vya juu vya chama vinaweza kuamua kurudisha jina lake ingawa jambo hilo linaweza kuwa gumu kwa sababu litaibua mgawanyiko ndani ya chama.

Katika uchaguzi huo wa Kigamboni, Makonda alipata kura 122 huku mshindi; Dk. Faustine Ndugulile, aliyepata kuwa Naibu Waziri wa Afya kwenye serikali ya Rais John Magufuli, akimshinda kwa kupata kura 190.

Kipenzi cha Rais

Kumekuwapo na dhana kwamba Makonda ni kipenzi cha Rais. Mfano mashuhuri unaotumiwa na wengi unahusu sakata la vyeti. Serikali ya Rais Magufuli inajulikana kwa suala la kufukuza kazi watumishi wa serikali waliokuwa na vyeti feki au mushkeli kwenye elimu.

Wakati maelfu ya watumishi wa serikali wakifukuzwa kazi, kuliibuka tuhuma kwamba Makonda pia alitumia vyeti vya kielimu visivyo vyake na hivyo alitakiwa kuchukuliwa hatua kama wenzake hawa. Ndiyo wakati kuliibuka maneno kwamba jina lake halisi ni Daudi Albert Bashite.

Hata hivyo, hakuna hatua yoyote iliyochukuliwa dhidi yake. Makonda pia amewahi kutoa kauli tata zilizowahi kuitia Tanzania matatani katika Jumuiya ya Kimataifa kama msimamo wake kuhusu suala la ushoga lakini bado akaendelea kubaki kwenye nafasi yake.

Swali kubwa ambalo limekuwa likiulizwa hadi sasa na mabalozi na wadau wengine wa Jamii ya Kimataifa lilikuwa moja tu; Makonda ni nani kwa Rais? Hadi leo, hakuna ambaye amewahi kulijibu swali hilo kwa ufasaha.

Huu ni mwisho wa Makonda?

Katika umri wa miaka 38 alionao sasa, ni mapema kuanza kuandika tanzia ya maisha yake ya kisiasa kwa sababu ya kushindwa kwenye mchakato wa ubunge wa Kigamboni na kuondolewa kuwa Mkuu wa Mkoa wa...